**20. RENDÉSZETI VEZETŐ MESTERKÉPZÉSI SZAK**

534/2023. (XII. 5.) Korm. rendelet

**A/ A szak alapadatai**

**1. A mesterképzési szak megnevezése:**

a) magyar nyelven: rendészeti vezető mesterképzési szak

b) angol nyelven: Law Enforcement Management master programme

**2. A mesterképzési szak szakirányai:** -

**3. A mesterképzési szakon szerezhető szakképzettség oklevélben szereplő megnevezése:**

a) magyar nyelven: okleveles rendészeti vezető

b) angol nyelven: Law Enforcement Manager

**4. A mesterképzési szak profilja:**

**4.1. képzési terület szerinti besorolása:** államtudományi képzési terület, rendészeti felsőoktatás

**4.2. a végzettségi szint besorolása:**

a) mesterfokozat (magister, master of arts, rövidítve: MA)

b) ISCED 2011 szerint: 747

c) Magyar Képesítési Keretrendszer/Európai Képesítési Keretrendszer szerint: 7

**4.3. a szakképzettség képzési területek egységes osztályozási rendszere szerinti tanulmányi területi besorolása ISCED-F 2013 szerint:** 1032 (861

**4.4. a szak orientációja:** elméletorientált (60–70 százalék)

**B/ A képzés szerkezeti és kimeneti jellemzői**

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

6.1. A szakdolgozathoz vagy diplomamunka elkészítéséhez rendelt kreditek száma: 10 kredit

6.2. Szakmai gyakorlati képzéshez rendelt kreditek száma: 5 kredit

6.3. A szakirány elvégzésével összegyűjtendő kreditek minimális száma: -

**7. A mesterképzési szak képzési célja, a szakmai kompetenciák leírása:**

**7.1. A képzés célja:** A képzés célja olyan rendészeti szakemberek képzése, akik a tanulmányaik során elsajátított tudásra támaszkodva, a megszerzett szakspecifikus ismereteik birtokában képesek az igazságügyi, az önkormányzati és pénzügyi ágazat, a büntetés-végrehajtás, a rendőrség, a katasztrófavédelem, valamint a Nemzeti Adó- és Vámhivatal, a polgári nemzetbiztonsági szolgálatok és a civil biztonság területén közép- és felsővezetői munkaköröket ellátni. Képesek a rendészeti vezetői feladatokat hatékonyan megoldani, nemzetközi szinten együttműködni.

**7.2. Az elsajátítandó szakmai kompetenciák:**

**7.2.1. Tudás:**

- Mélyrehatóan ismeri a rendészettudományt megalapozó iskolákat, kialakulásának és fejlődésének történetét, alapjait. Képes azonosítani a jelenkori és jövőbeni kihívásokat, amelyekre megfelelő módon reflektál.

- Rendelkezik azzal a tudással, amely a nemzetközi összehasonlító rendészeti és kriminalisztikai eljárások lefolytatását lehetővé teszi, különös tekintettel azok interdiszciplináris jellegére, metodikájára és gyakorlati alkalmazására.

- Behatóan ismeri a vezetési és szervezéselméleti, a pszichológiai és pedagógiai, a humánerőforrás-gazdálkodási, a minőségbiztosítási eljárások összességét, azok általános és specifikus jellemzőit, legfontosabb irányait, összefüggéseit.

- Mélyrehatóan ismeri és érti a gazdálkodási és logisztikai módszerek, technikák, eljárások összességét, azonosítani tudja annak specifikus jellemzőit és a pontosan kidolgozott határait.

**7.2.2. Képesség:**

- Átfogóan tudja alkalmazni a munkajogi, közigazgatási jogi, pénzügyi jogi szakterületek, a nemzetközi bűnügyi és rendészeti szervek együttműködésére vonatkozó jogi rokon szakterületek ismeretanyaggát, az azok közötti összefüggések azonosítására és a feladatok megoldására képes.

- Képes az infokommunikációs eszközök alkalmazására, rendészeti vezetői és felhasználói szinten tudja kezelni a számítógépes alkalmazásokat: szövegszerkesztő, táblázatkezelő, statisztikai és speciális rendészeti programokat.

- Képes a rendészet területén a szakmai követelményeknek leginkább megfelelő menedzser szemléletű vezetési és irányítási eszközök használatára, különös tekintettel a korszerű vezetési technikákra és szervezési megoldásokra.

**7.2.3. Attitűd:**

- Munkája során jellemzi az elsajátított elméleti ismeretek alkalmazása, az alaposság, a módszeresség és a folyamatos tudásvágy, a tanulási készség, a saját munkájával szembeni igényesség és a szükséges mértékű önkritika.

- Elkötelezett a magas színvonalú, minőségi munkavégzés iránt, törekszik e szemléletet munkatársai felé is közvetíteni, a csoportmunkában részt venni, azt irányítani, kellő munkatapasztalat után vezetői feladatokat ellátni.

**7.2.4. Autonómia és felelősség:**

- Individualista személyként felelősséggel vállalja a kezdeményező szerepét az együttműködés területén, rendvédelmi kérdésekben szervezi a szervezeten belüli és kívüli partnerekkel az eredményes együttműködést.

**7.3. A specializációkon elsajátítandó kompetenciák:**

**7.3.1. rendészet elméleti specializáción**

**7.3.1.1. Tudás:**

- Behatóan ismeri a rendészetelmélet összefüggéseit, a rendészettudományra vonatkozó alapvető és általános, absztraktálható elméleti és gyakorlati ismereteket, történetét, a tudomány elvi hátterét, fogalmi készletének, elméletének, módszerének legfontosabb alapelemeit.

- Részletekbe menően ismeri a rendészeti rendszerek összetevőit, általános és specifikus jellemzőit, azonosítani tudja a szakterületének a rokon szakterülethez való kapcsolódását, módszereit, technikáit, az elméleti kérdések gyakorlati vonatkozásainak kidolgozási módját.

- Ismeri és érti az idegenrendészet átfogó tárgykörének általános és specifikus jellemzőit, különös tekintettel a migráció társadalmi és történelmi legfontosabb irányaira, fejlődési tendenciáira, pontosan kidolgozott határaira, a demográfiai- migrációs folyamatokra, valamint a szakterületnek a rokon szakterületekhez való kapcsolódására.

**7.3.1.2. Képesség:**

- Képes bekapcsolódni a rendészettudomány történetének feltérképezésére irányuló kutatásokba, képes értelmezni, használni és feldolgozni az ehhez kapcsolódó magyar és idegen nyelvű publikációs forrásokat, azok történeti beágyazottságát, annak előadására is képes.

**7.3.1.3. Attitűd:**

- Autodidakta módon folyamatosan törekszik az önfejlesztésre, a rendészettudományra jellemző belső törvények, törvényszerűségek, iskolák, irányzatok megértésére, az ismeretek és elméletek továbbfejlesztésére.

**7.3.1.4. Autonómia és felelősség:**

- Teljes szakmai felelősséggel bekapcsolódik a rendészettudomány témájú kutatási és fejlesztési projektekbe, a kitűzött cél elérése érdekében autonóm módon, a kutatócsoport többi tagjával együttműködve elméleti és gyakorlati tudását, készségeit felhasználva hatékonyan közreműködik.

**7.3.2. csapatszolgálati specializáción**

**7.3.2.1. Tudás:**

- Mélyrehatóan ismeri a tömegrendezvények, a rendvédelmi és más együttműködők rendezvénybiztosítási eljárásainak összefüggéseit.

- Ismeri és tudja a rendezvénybiztosítási alap- és speciális tevékenységek jogi, etikai, gazdasági, biztonsági, valamint a környezet technikai hátterének szabályozását.

- Elemeiben és összességében is azonosítani tudja a rendezvénybiztosításba bevont nem rendvédelmi szervezetek tevékenységét és lehetőségeit, az együttműködés rendjét.

- Összefüggéseiben értelmezi az integrált és speciális rendészeti műveletek, a kooperáció és teammunka speciális vonatkozásait, különös tekintettel az ideiglenes rendvédelmi szakmai törzsek működésére, a műveletek megtervezésére, szervezésére és a vezetés-irányítás egységére.

**7.3.2.2. Képesség:**

- Képes a gyülekezési és egyesülési alapjogból, valamint a test műveléséből származó, a sportot nemzeti értékként elfogadó és abból származtatott törvények hatálya alá tartozó tömegrendezvények rendészeti biztosításának vezetésére, más, a biztosításba bevont szervekkel történő együttműködésre.

- Képes az ezzel kapcsolatos, a rendezvény békés kimenetelének megzavarására irányuló információk gyűjtésére, nyilvántartására, kezelésére és az azzal kapcsolatos intézkedések megtételére, szakterületekkel történő együttműködési rendszerek működtetésére.

- Képes a rendészeti tudásbázis hatékony felhasználására, a műveletek megtervezésére, megszervezésére, közreműködik a rendezvények lebonyolításának előkészítésében, megszervezésében és annak biztosításában.

**7.3.2.3. Attitűd:**

- Fogékony a rendészeti szakterülethez köthető és a rendezvénybiztosításban felhasznált új eljárások, módszerek, eszközök, berendezések működéséhez szükséges ismeretek befogadására, azok gyakorlatba történő alkalmazására.

**7.3.2.4. Autonómia és felelősség:**

- A nemzetközi együttműködéssel érintett rendezvénybiztosítással kapcsolatos feladatok ellátása során felelős a hazai és más nemzetek szakmai szervezetei tevékenységének összehangolásáért.

- A rendezvénybiztosítás területén átfogó, jelentős mértékű speciális szakmai ismeretekkel rendelkezik, felelős az intézkedések szak- és jogszerűségéért, a gyakorlati feladatok végrehajtásáért. Szakterületén önálló döntéseket hoz, javaslatokat fogalmaz meg, szervezetek és egyének munkáját irányítja-vezeti, értékeli.

**7.3.3. értékelő-elemző specializáción**

**7.3.3.1. Tudás:**

- Mélyrehatóan ismeri az elemző-értékelő tevékenység kialakulásának történetét, folyamatát, múltbeli, jelenkori és jövőbeni változásait, különös tekintettel a rendvédelmi feladatokat ellátó szervezetek vonatkozásában annak betöltött helyére, szerepére és jogi kereteire.

- Ismeri és érti az elemző-értékelő tevékenység folyamatát, azok összetevőit, vizsgálati módszereit, eszközeit, a bűnelemzésben alkalmazott elemző-értékelő munka szintjeit, szervezeti sajátosságait.

- Behatóan ismeri az elemző-értékelő tevékenység módszereit, különös tekintettel az operatív és stratégiai bűnelemzésben felhasználható vizsgálati metódusokra, az alkalmazható tesztekre, skálákra, indexekre, eszközökre, számítógépes rendszerekre és az azokhoz tartozó dokumentációkra.

- Azonosítani tudja a személy és a környezet tevékenységének kapcsolatával, elemző-értékelő tevékenységével kapcsolatos eljárásokat, érti azok összefüggéseit.

**7.3.3.2. Képesség:**

- Képes a beérkezett információk eredetiségének, szakmai relevanciájának elemzésére-értékelésére, a hírérték szintetizálására, kritikai megközelítés alkalmazására, egyidejűleg stratégiai és operatív bűnelemző értelmezés lefolytatására, hatásmechanizmusának felismerésére.

- Rutinszerűen végzi az értékelő-elemző, tervező, szervező képességet igénylő feladatokat.

Képes az adott helyzetnek és utasításnak megfelelően a társadalmi és szakmai igényeket kielégítve az információkat elemezni, az abból származtatott adatokat pedig közlésre és felhasználásra alkalmas formába önteni, szemléltetni.

- Képes a rendelkezésre álló és fellelhető technológiák közül kiválasztani és alkalmazni, fejleszteni azokat, amelyek a stratégiai és operatív bűnelemzés elemző-értékelő folyamatát fejleszthetik, amelyekkel a folyamatosság fenntartható és hosszú távú társadalmi és szakmai igények kielégítését eredményezik.

**7.3.3.3. Attitűd:**

- Fogékony az elemző-értékelő ismeretanyag folyamatos bővítésére, motivált új ismeretek kutatásában és alkalmazásában.

- Munkájában magas szintű információ-felhasználási, információ-elemzési, információ-értékelési, és információ-átadási képesség jellemzi.

**7.3.3.4. Autonómia és felelősség:**

- Felelős az értékelő-elemző tevékenységet megadott szakmai és etikai irányelvek mentén végezni, önállóan vagy csoportban együttműködve, irányított vagy autonóm szakmai helyzetben.

- Felelős az értékelő-elemző tevékenységéért, a folyamatért és az abból származtatott eredményért felelősséget vállal.

- Felelősséggel tartozik az értékelő-elemző tevékenységének bűnmegelőző, bűnfelderítő társadalmi, kulturális, környezeti és közösségi hatásainak fejlesztésének biztosításáért.

- Felelős hozzájárulni az értékelő-elemző tevékenység során beszerzett információk mélyebb összefüggéseinek megértéséhez, az információkat olyan formában feldolgozni, hogy az önállóan is alkalmazható legyen.

**7.3.4. szervezett bűnözés elleni specializáción**

**7.3.4.1. Tudás:**

- Azonosítani tudja a szervezett bűnözés hazai helyzetével, körülményeivel, valamint a szervezett bűnözés nemzetközi jellegéhez földrajzilag szorosan kapcsolódó régiók bűnhálózatainak történetével, működésével, struktúrájával, dinamikájával és megjelenésével kapcsolatos összefüggéseket.

- Részleteibe menően ismeri a hazai és nemzetközi bűnszervezetek fejlődéstörténetét, egymáshoz való viszonyukat.

- Átfogóan ismeri és érti a szervezett bűnözés ellen megalkotott hazai- és nemzetközi jogszabályok alkalmazásának rendjét, kereteit, különös tekintettel az abban szereplő nyílt- és operatív nyomozást támogató, illetve döntést segítő bűnügyi adatkezelési és elemzési módszerek, eljárások, valamint eszközök felhasználására.

Behatóan ismeri a titkos információgyűjtés és adatszerzés elméleti hátterét, valamint annak gyakorlati alkalmazását.

**7.3.4.2. Képesség:**

- Képes az ország szervezett bűnözés ellen fellépő politikai stratégiájának részét képező, a jogállami követelményeknek megfelelő tervező, szervező, döntés-előkészítő szakmai koncepciók, programok, intézkedések és jogszabály-előkészítő munkafolyamatok kidolgozására, elemzésére és értékelésére.

- Képes nyílt és operatív nyomozást támogató, illetve döntést segítő bűnügyi adatkezelési és elemzési módszerek, eljárások, valamint eszközök felhasználására, amelyek a szervezett bűnözés visszaszorítását, megelőzését, felderítését szolgálják.

- Képes a bűnüldözés, bűnfelderítés és bűnmegelőzés, valamint a büntető igazságszolgáltatás európai és Európán kívüli országok intézményei közötti, a mindenkori hatályos jogszabályok követelményeinek megfelelő szervezett bűnözés elleni együttműködés tervezésére, szervezésére és kialakítására.

**7.3.4.3. Attitűd:**

- Kritikus megközelítésmódot alkalmaz a szervezett bűnözéssel kapcsolatos jelenségekkel szemben, amelyek sem az alapvető emberi és alkotmányos, sem pedig a jogállami és demokratikus értékekkel nem egyeztethetők össze.

- Nyitott és motivált a hazai és nemzetközi szervezett bűnözés ellen dolgozó szakértőkkel való együttműködésre, mert annak országhatárokat átlépő jellege miatt bűnüldözési, felderítési sikereket csak a széleskörű együttműködés tud megvalósítani.

**7.3.4.4. Autonómia és felelősség:**

- Önállóan, felelősséget vállalva alkalmazza a szervezett bűnözés ellen a jog adta lehetőségeket.

**7.3.5. integrált határigazgatási specializáción**

**7.3.5.1. Tudás:**

- Összefüggéseiben ismeri, és rendszerszemléletű ismeretekkel rendelkezik az integrált határigazgatásban érintett hatóságok és szervezetek felépítéséről, működéséről, valamint az irányításukat átfogó vezetési és szervezéselméleti eljárásrendekről.

- Részletekbe menően ismeri az európai integrált határigazgatási modell európai uniós, illetve schengeni normatív szabályozásának, a szervezetekre és stratégiákra vonatkozó határrendészeti szakmai tudásbázist.

- Összefüggéseiben azonosítja a határellenőrzés módszereit, a biztonság helyét és szerepét az ellenőrzés rendszerében.

- Részletekbe menően ismeri az államhatár rendjének fenntartását biztosító normatív szabályozás rendszerével.

- Tájékozott a modern technológiák alkalmazási lehetőségeiről, képességnövelő hatásairól, valamint a schengeni külső határok megerősítését célzó európai uniós források felhasználási mechanizmusáról.

- Mélyrehatóan ismeri és érti az idegenrendészet átfogó tárgykörének általános és specifikus jellemzőit, különös tekintettel a migráció társadalmi és történelmi legfontosabb irányaira, fejlődési tendenciáira, pontosan kidolgozott határaira, a demográfiai- migrációs folyamatokra, valamint a szakterületnek a rokon szakterületekhez való kapcsolódására.

**7.3.5.2. Képesség:**

- Képes a határigazgatás eredményes végrehajtását biztosító, az érintett hatóságok és szervezetek közötti kölcsönös, konstruktív és képességnövelő együttműködésén alapuló, rendszerszemléletű gondolkodásmódra.

- Képes megtervezni és megszervezni az európai integrált határigazgatási modell nemzeti vonatkozású, központi, területi és helyi szintű határrendészeti elemeinek működtetését.

- Képes a stratégiai szintű gondolkodásra, amellyel hozzáadott értéket tud teremteni Magyarország Nemzeti Integrált Határigazgatási Stratégiájának gyakorlati érvényesítéséhez.

- Képes az integrált határigazgatást szabályozó normák összefüggéseiben történő elemzésére és értékelésére, önálló javaslattételre, véleményalkotásra, problémamegoldásra, amely az eljárásrend erősségeit, gyengeségeit, veszélyeit és lehetőségeit érintik.

**7.3.5.3. Attitűd:**

- Motivált az integrált határigazgatás európai és hazai rendszerének összehangolásában, a rendszerelemek rész-egészének megteremtésében.

- Kritikus megközelítésmódot alkalmaz a szervezett bűnözéssel kapcsolatos jelenségekkel szemben, amelyek sem az alapvető emberi és alkotmányos, sem pedig a jogállami és demokratikus értékekkel nem egyeztethetők össze.

- Nyitott és motivált a hazai és nemzetközi szervezett bűnözés ellen dolgozó szakértőkkel való együttműködésre, mert annak országhatárokat átlépő jellege miatt bűnüldözési, felderítési sikereket csak a széleskörű együttműködés tud megvalósítani.

- Motivált az integrált határigazgatás európai és hazai rendszerének összehangolásában, a rendszerelemek rész-egészének megteremtésében.

- Kritikus szemléletmódot alkalmaz a schengeni térség biztonságát, a szabadság, a biztonság és a jog térségének egységét veszélyeztető fenyegetések beazonosítására, a szükséges és elégséges mértékű intézkedések javaslatainak kezdeményezésére.

- Szemléletmódja révén befogadja, a határrendészeti igazgatás vívmányait, és egyben nyitott a XXI. század színvonalán támogató modern technológiák alkalmazására, a humánerőforrással történő szimbiózis megteremtésére.

- Törekszik a „szolgáltatok, amíg nincs intézkedési kötelezettségem” elv alkalmazására, a határellenőrzésben résztvevő személyekkel szembeni intézkedési kultúra magas színvonalú érvényesítésére, valamint az eljárás alá vont személyekkel szembeni empatikus bánásmódra.

**7.3.5.4. Autonómia és felelősség:**

- Rendészeti vezetői felelősségéből adódóan érvényesíti a határrendészeti igazgatással szemben megfogalmazott követelményeket, amelyek szerves részeként tekint a bűnügyi információk elemzésére és értékelésére is.

- Felelősséget érez és vállal az integrált határigazgatást érintő széleskörű együttműködési rendszer fenntartása, bővítése és eredményorientált működtetése érdekében.

**C/ A képzés további jellemzői**

**8. A mesterképzés jellemzői:**

**8.1. Idegennyelvi követelmény:** A jelentkezéshez és a felvételhez szükséges idegennyelvi követelményt a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló [2011. évi CXXXII. törvény](https://njt.hu/jogszabaly/2011-132-00-00) felhatalmazása alapján kiadott jogszabály határozhat meg.

**8.2. A szak speciális képzésszervezési, módszertani jellemzői:**

8.2.1. Szakmai gyakorlatra vonatkozó követelmények: Nappali munkarendben a hallgatónak szakmai gyakorlatot kell teljesítenie, amely négy hetes (160 óra) időtartamú. A gyakorlat helyszíne lehet minden olyan állami, önkormányzati hatóság, intézmény vagy szervezet, amely rendészeti feladatot lát el, és amelyben a vezetői-irányítói folyamatok a szerv egészét átfogják. A hallgató szolgálati helyén való tartózkodását 50 százalékban számíttathatja be. A szakmai gyakorlat részletes követelményeit a szak tanterve határozza meg.